
56   DR.30.11.2015 

 

 
 

tidak tahu di mana hendak mendaftar.  Memandangkan bila kita buat lawatan di peringkat 
akar umbi Tuan Pengerusi, setengah daripada mereka memang tinggal bersendirian.   

Bagaimanakah soalannya kepada pihak kementerian, bagaimanakah pihak 
kementerian menjejaki mereka ini yang belum lagi mendaftar tetapi layak untuk didaftarkan 
dan dapat bantuan daripada pihak kementerian?  Selain daripada itu, soalan saya yang 
terakhir kepada pihak kementerian adalah apakah yang dilakukan oleh kementerian untuk 
memastikan bahawa golongan OKU yang mendapat pekerjaan melalui Job Coach ini terus 
mendapat pengekalan ataupun job retention dalam pekerjaan mereka.  Terima kasih Tuan 
Pengerusi.   

■1550 

Tuan Pengerusi:  Sila Yang Berhormat Bukit Mertajam. 

Tuan Sim Chee Keong [Bukit Mertajam]: Terima kasih Tuan Pengerusi atas 
peluang untuk menyertai perbahasan peringkat Jawatankuasa untuk Kementerian 
Pembangunan Wanita, Keluarga Dan Masyarakat. Terlebih dahulu saya ingin merujuk 
Butiran 071900 – Program Vaksinasi HPV dan Butiran 072000 – Subsidi Mamogram. 

Tuan Pengerusi, kedua-dua ini merupakan program kesihatan wanita yang amat 
kritikal. Dalam Bajet 2015, jumlah peruntukan untuk kedua-dua program ini telah dipotong 
sebanyak 90 % iaitu daripada RM20 juta setahun hanya kepada RM2 juta sahaja. Tahun ini 
lebih malang lagi, peruntukan untuk kedua-dua program yang amat kritikal ini telah dipotong 
100% daripada Bajet 2016. 

Saya ingin bertanya kepada Yang Berhormat Menteri, adakah keadaan kewangan 
negara begitu teruk sekali sehingga dua buah program yang begitu penting bagi 
memelihara nyawa kaum wanita dimansuhkan sama sekali. Jumlah RM20 juta ini 
sebenarnya hanya 0.01% daripada keseluruhan Bajet 2016. 

Jadi saya tidak faham sebab mengikut jawapan Yang Berhormat Menteri 
Kesihatan kepada soalan Parlimen saya pada 5 November yang lepas dalam Dewan yang 
mulia ini, barah payudara merupakan barah yang paling kerap dihadapi oleh rakyat 
Malaysia tidak kira gender. Daripada maklumat terkini terdapat 3,209 kes barah payudara 
yang dikesan hanya dalam satu tahun pada tahun 2008. Mengikut jawapan daripada 
kementerian yang sama barah serviks merupakan barah ketiga paling kerap di kalangan 
wanita Malaysia dengan jumlah kes 845 hanya untuk setahun iaitu pada 2008. 

Yang Berhormat Timbalan Menteri Kesihatan iaitu Ahli Parlimen daripada Balik 
Pulau juga semasa menjawab soalan tambahan saya mengatakan bahawa program 
mammogram yang saya sebut tadi di bawah Kementerian Pembangunan Wanita, Keluarga 
dan Masyarakat, program ini telah berjaya menyaring lebih kurang 263,627 orang wanita. 
Lebih kurang 10% daripada mereka iaitu 24,980 orang wanita telah dirujuk untuk 
pemeriksaan lanjut bagi barah payudara. Apakah maksud ini? Ini menunjukkan bahawa 
program mammogram amat kritikal dan amat popular dan telah berjaya membantu lebih 
260,000 orang rakyat Malaysia. Kaum wanita berdepan dengan penyakit barah payudara 
ini. Jika tanpa subsidi, saringan mammogram mungkin mencecah RM100 setiap kali. 

Jadi saya rasa tidak masuk akal jika program ini dimansuhkan walaupun hanya 
memakan 0.01 % Bajet 2016 sedangkan Jabatan Perdana Menteri mendapat peruntukan 
tambahan sebanyak RM1.1 bilion. Saya ingin mengingatkan Yang Berhormat Menteri 
Pembangunan Wanita, Keluarga dan Masyarakat yang merupakan Ahli dari Batang Lupar 
bahawa penghujung tahun 2013, beliau telah membuat permohonan kepada Kabinet 
melanjutkan program mammogram ini atas alasan pentingnya pengesanan awal serta 
respons yang amat menggalakkan terhadap program tersebut. Kalau Yang Berhormat 
Menteri sendiri berpendapat bahawa program ini penting, mengapa pula kerajaan 
memansuhkan program ini, hanya 0.01% untuk menyelamatkan nyawa 15 juta orang rakyat 
Malaysia, kaum wanita. Adakah terlalu mahal kosnya? 

Jadi saya ingin menggesa Yang Berhormat Menteri memastikan agar kedua-dua 
program ini mendapat peruntukan semula RM20 juta. Kalau ada sebarang kekurangan 
pada pelaksanaan program-program yang lalu, saya harap kekurangan itu diatasi, 



tidak tahu di mana hendak mendaftar. Memandangkan bila kita buat lawatan di peringkat akar umbi Tuan Pengerusi, setengah daripada mereka memang tinggal bersendirian. Bagaimanakah soalannya kepada pihak kementerian, bagaimanakah pihak kementerian menjejaki mereka ini yang belum lagi mendaftar tetapi layak untuk didaftarkan dan dapat bantuan daripada pihak kementerian? Selain daripada itu, soalan saya yang terakhir kepada pihak kementerian adalah apakah yang dilakukan oleh kementerian untuk memastikan bahawa golongan OKU yang mendapat pekerjaan melalui Job Coach ini terus mendapat pengekalan ataupun job retention dalam pekerjaan mereka. Terima kasih Tuan Pengerusi. #1550. Tuan Pengerusi: Sila Yang Berhormat Bukit Mertajam. Tuan Sim Chee Keong [Bukit Mertajam]: Terima kasih Tuan Pengerusi atas peluang untuk menyertai perbahasan peringkat Jawatankuasa untuk Kementerian Pembangunan Wanita, Keluarga Dan Masyarakat. Terlebih dahulu saya ingin merujuk Butiran 071900- Program Vaksinasi HPV dan Butiran 072000- Subsidi Mamogram. Tuan Pengerusi, kedua-dua ini merupakan program kesihatan wanita yang amat kritikal. Dalam Bajet 2015, jumlah peruntukan untuk kedua-dua program ini telah dipotong sebanyak 90 % iaitu daripada RM20 juta setahun hanya kepada RM2 juta sahaja. Tahun ini lebih malang lagi, peruntukan untuk kedua-dua program yang amat kritikal ini telah dipotong 100% daripada Bajet 2016. Saya ingin bertanya kepada Yang Berhormat Menteri, adakah keadaan kewangan negara begitu teruk sekali sehingga dua buah program yang begitu penting bagi memelihara nyawa kaum wanita dimansuhkan sama sekali. Jumlah RM20 juta ini sebenarnya hanya 0.01% daripada keseluruhan Bajet 2016. Jadi saya tidak faham sebab mengikut jawapan Yang Berhormat Menteri Kesihatan kepada soalan Parlimen saya pada 5 November yang lepas dalam Dewan yang mulia ini, barah payudara merupakan barah yang paling kerap dihadapi oleh rakyat Malaysia tidak kira gender. Daripada maklumat terkini terdapat 3,209 kes barah payudara yang dikesan hanya dalam satu tahun pada tahun 2008. Mengikut jawapan daripada kementerian yang sama barah serviks merupakan barah ketiga paling kerap di kalangan wanita Malaysia dengan jumlah kes 845 hanya untuk setahun iaitu pada 2008. Yang Berhormat Timbalan Menteri Kesihatan iaitu Ahli Parlimen daripada Balik Pulau juga semasa menjawab soalan tambahan saya mengatakan bahawa program mammogram yang saya sebut tadi di bawah Kementerian Pembangunan Wanita, Keluarga dan Masyarakat, program ini telah berjaya menyaring lebih kurang 263,627 orang wanita. Lebih kurang 10% daripada mereka iaitu 24,980 orang wanita telah dirujuk untuk pemeriksaan lanjut bagi barah payudara. Apakah maksud ini? Ini menunjukkan bahawa program mammogram amat kritikal dan amat popular dan telah berjaya membantu lebih 260,000 orang rakyat Malaysia. Kaum wanita berdepan dengan penyakit barah payudara ini. Jika tanpa subsidi, saringan mammogram mungkin mencecah RM100 setiap kali. Jadi saya rasa tidak masuk akal jika program ini dimansuhkan walaupun hanya memakan 0.01 % Bajet 2016 sedangkan Jabatan Perdana Menteri mendapat peruntukan tambahan sebanyak RM1.1 bilion. Saya ingin mengingatkan Yang Berhormat Menteri Pembangunan Wanita, Keluarga dan Masyarakat yang merupakan Ahli dari Batang Lupar bahawa penghujung tahun 2013, beliau telah membuat permohonan kepada Kabinet melanjutkan program mammogram ini atas alasan pentingnya pengesanan awal serta respons yang amat menggalakkan terhadap program tersebut. Kalau Yang Berhormat Menteri sendiri berpendapat bahawa program ini penting, mengapa pula kerajaan memansuhkan program ini, hanya 0.01% untuk menyelamatkan nyawa 15 juta orang rakyat Malaysia, kaum wanita. Adakah terlalu mahal kosnya?. Jadi saya ingin menggesa Yang Berhormat Menteri memastikan agar kedua-dua program ini mendapat peruntukan semula RM20 juta. Kalau ada sebarang kekurangan pada pelaksanaan program-program yang lalu, saya harap kekurangan itu diatasi,